Euroopa Liidu Teataja L 064 , 10/03/1992 Lk 0001 - 0003

Soomekeelne eriväljaanne: Peatükk 3 Köide 41 Lk 0085

Rootsikeelne eriväljaanne: Peatükk 3 Köide 41 Lk 0085



Nõukogu määrus (EMÜ) nr 593/92, 3. märts 1992, millega muudetakse määrust (EMÜ) nr 2262/84, milles sätestatakse erimeetmed oliiviõli suhtes EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: oliiviõlisektorit käsitlevate ühenduse eeskirjade nõuetekohase ja tõhusa täitmise tagamiseks on soovitatav anda asutustele ülesanne viia läbi kõikide selles sektoris makstud ühenduse toetuste kontrollid, välja arvatud eksporditoetuste puhul; võimaldamaks komisjonil paremini teostada asutuste toimingute ja tegevuste järelevalvet, tuleks ette näha komisjoni esindatus nendes asutustes; asutuste poolt läbiviidud kontrollide tulemuste jälgimise parandamiseks tuleks liikmesriikide ja komisjoni vahel ette näha teabevahetus; nõukogu võtab määruse (EMÜ) nr 2262/84 [3] (viimati muudetud määrusega (EMÜ) nr 200/90) artikli 1 lõike 5 alusel komisjoni ettepaneku põhjal kvalifitseeritud häälteenamusega enne 1. jaanuari 1992 vastu viisi kõnealuste asutuste kulude rahastamiseks alates 1992/93. turustusaastast; pidades silmas asutustele antud ülesannete ulatust ja tähtsust ühenduse eeskirjade nõuetekohasel ja ühetaolisel kohaldamisel selles sektoris, tuleks asutuste kulude katmiseks veel viieks aastaks ette näha ühenduse toetus, mis võimaldaks asutustel tõhusalt ja korrapäraselt töötada ning säilitada eeskirjadega ettenähtud halduslik autonoomsus, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 2262/84 muudetakse järgmiselt. 1. Artikli 1 lõike 1 esimene lõik asendatakse järgmisega: "1. Iga tootjaliikmesriik loob oma õiguskorra kohaselt eriasutuse, mille ülesandeks on läbi viia teatavad toimingud ja kontrollid seoses oliiviõli jaoks antava ühenduse toetusega, välja arvatud eksporditoetuste korral." 2. Artikli 1 lõige 2 asendatakse järgmisega: "2. Oliiviõli käsitlevate ühenduse eeskirjade nõuetekohase kohaldamise tagamiseks teeb lõikes 1 osutatud asutus vastavalt lõikes 4 osutatud tööplaanile järgmist: - kontrollib, kas tootjaorganisatsioonide ja nende ühenduste töö vastab nõukogu 17. juuli 1984. aasta määrusele (EMÜ) nr 2261/84, millega sätestatakse oliiviõli tootmistoetuse ja oliiviõli tootjate organisatsioonidele toetuse andmise üldeeskirjad, [4] - kontrollib põllukultuurideklaratsioonides ja toetuse taotlustes esitatud andmete õigsust, ilma et see piiraks liikmesriikide poolt läbiviidavate kontrollide kohaldamist vastavalt määruse (EMÜ) nr 2261/84 artiklile 14, - kontrollib heakskiidetud pressimisettevõtteid, - kontrollib oliiviõli ja oliivijääkõli lõppkasutust ning nende kõrvalsaaduste lõppkasutust, - jälgib heakskiidetud villimisettevõtteid vastavalt nõukogu 19. detsembri 1978. aasta määruse (EMÜ) nr 3089/78 (milles sätestatakse oliiviõli tarbimistoetuse üldeeskirjad [5] artiklile 7 ning vajaduse korral määruse nr 136/66/EMÜ artikli 11 lõike 3 alusel tunnustatud kutseorganisatsioone, - kogub, kontrollib ja töötleb riigi tasandil andmeid, mis on vajalikud määruse (EMÜ) nr 2261/84 artiklis 18 osutatud saagise kindlakstegemiseks, - kontrollib vajaduse korral imporditud oliiviõli ja oliivijääkõli päritolu. Liikmesriik võib omal algatusel või komisjoni taotlusel anda asutusele lõikes 4 osutatud tööplaani kohaseid juhiseid: - oliiviõli ja oliivijääkõli tootmise, töötlemise ja tarbimise statistiliste vaatluste korraldamiseks, - määruse nr 136/66/EMÜ artiklites 12 ja 13 osutatud sekkumisametite poolt läbiviidava oliiviõli kokkuostmise, ladustamise ja müügi jälgimiseks, - määruse nr 136/66/EMÜ artikli 20d lõike 3 alusel läbiviidavate ladustamistoimingute jälgimiseks, - nende ettevõtete jälgimiseks, kus valmistatakse konserve vastavalt nõukogu 26. märtsi 1979. aasta määruse nr 591/79 (milles sätestatakse teatavate konservide tootmisel kasutatava oliiviõli tootmistoetuse üldeeskirjad [6] artiklile 8, - erivaatluste korraldamiseks oliiviõlisektoris." 3. Artikli 1 lõikele 3 lisatakse järgmine lõik: "Komisjon võib osaleda asutuse juhtkonna istungitel. Komisjoni esindaja ei hääleta." 4. Artikli 1 lõike 4 esimeses lõigus asendatakse sõna "tootmistoetuskava" sõnadega "oliiviõli käsitlevate ühenduse eeskirjade". 5. Artikli 1 lõikele 4 lisatakse järgmised lõigud: "Liikmesriigid võtavad asutuste uurimistulemuste põhjal vajalikud meetmed nii kiiresti kui võimalik. Liikmesriigid teatavad korrapäraselt komisjonile asutuste poolt läbiviidud kontrollide käigus saadud uurimistulemuste põhjal võetud meetmete ja rakendatud karistuste üksikasjadest. Kõnealune teabevahetus ei mõjuta nõukogu 4. märtsi 1991. aasta määruse nr 595/91 (eeskirjade eiramise ja valesti makstud summade tagasinõudmise kohta ühise põllumajanduspoliitika rahastamisel, infosüsteemi loomise kohta selles valdkonnas ning määruse (EMÜ) nr 283/72 [7] kehtetuks tunnistamise kohta) artikli 3 kohaldamist." 6. Artikli 1 lõike 5 kaks viimast lõiku asendatakse järgmisega: "Viie aasta jooksul alates 1. novembrist 1992 kaetakse Euroopa ühenduste üldeelarvest 50 % asutuse tegelikest kuludest. Nõukogu võtab komisjoni ettepanekul kvalifitseeritud häälteenamusega 1. jaanuariks 1997 vastu kulude rahastamise viisi alates 1997/98. turustusaastast. Liikmesriikidel on õigus määruse nr 136/66/EMÜ artiklis 38 sätestatud korras kindlaksmääratavatel tingimustel katta osa oma finantskohustustustest või kõik oma finantskohustused, arvestades vastava summa maha ühenduse oliiviõli toetusest." 7. Artikli 1 lõike 6 esimeses lõigus jäetakse välja sõnad "rajatud ja". Teises lõigus jäetakse välja sõnad "rajamise ja". 8. Artikli 2 punktis b jäetakse välja sõnad "tootjaorganisatsiooni kuuluvad". 9. Artikli 2 punktis d asendatakse sõnad "käesolevast määrusest" sõnadega "määrusest (EMÜ) nr 2261/84". 10. Lisatakse järgmine artikkel: "Artikkel 2a Tootjaliikmesriik võtab vastavalt määruse nr 136/66/EMÜ artiklile 11a asjakohased erimeetmed, et rakendada karistusi tarbimistoetuste korra rikkumise puhul, eriti kui avastatakse, et: - heakskiidetud villimisettevõte ei ole täitnud määrusest (EMÜ) nr 3089/78 tulenevaid kohustusi, eriti artikliga 3 ettenähtud juhtudel, - tunnustatud kutseorganisatsioon ei ole täitnud käesolevast määrusest tulenevaid kohustusi. Liikmesriigid võtavad vajaduse korral asjakohased erimeetmed karistuste rakendamiseks määruse nr 136/66/EMÜ artiklites 12, 13, 20a ja 20d sätestatud korra rikkumise puhul." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. jaanuarist 1992. Käesolev määrus on tervikuna siduv ja vahetult kohaldatav kõikides liikmesriikides. Brüssel, 3. märts 1992 Nõukogu nimel eesistuja Arlindo Marques Cunha [1] EÜT L 206, 7.8.1991, lk 6. [2] Arvamus on esitatud 14. veebruaril 1992 (Euroopa Ühenduste Teatajas seni avaldamata). [3] EÜT L 208, 3.8.1984, lk 11. [4] EÜT L 208, 3.8.1984, lk 3. Määrust on viimati muudetud määrusega (EMÜ) nr 3500/90 (EÜT L 338, 5.12.1990, lk 3). [5] EÜT L 369, 29.12.1978, lk 12. Määrust on viimati muudetud määrusega (EMÜ) nr 3461/87 (EÜT L 329, 20.11.1987, lk 1). [6] EÜT L 78, 30.3.1979, lk 2. Määrust on viimati muudetud määrusega (EMÜ) nr 2903/89 (EÜT L 280, 29.9.1989, lk 3). [7] EÜT L 67, 14.3.1991, lk 11. --------------------------------------------------